title: Регламент за изпълнение (ЕС) № 209/2014 на Комисията от 5 март 2014 година за изменение на Регламент (ЕС) № 605/2010 по отношение на ветеринарно-санитарните и здравните условия и условията за ветеринарно сертифициране при въвеждането в Съюза на коластра и продукти от коластра, предназначени за консумация от човека  текст от значение за ЕИП

text:
                  6.3.2014

                  BG

                  Официален вестник на Европейския съюз

                  L 66/11

         РЕГЛАМЕНТ ЗА ИЗПЪЛНЕНИЕ (ЕС) № 209/2014 НА КОМИСИЯТА
         от 5 март 2014 година
         за изменение на Регламент (ЕС) № 605/2010 по отношение на ветеринарно-санитарните и здравните условия и условията за ветеринарно сертифициране при въвеждането в Съюза на коластра и продукти от коластра, предназначени за консумация от човека
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, параграф 1, първа алинея, член 8, параграф 4 и член 9, параграф 4 от нея,
         като взе предвид Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2), и по-специално член 9, втора алинея от него,
         като взе предвид Регламент (ЕО) № 854/2004 на Европейския парламент и на Съвета от 29 април 2004 г. относно определяне на специфичните правила за организирането на официален контрол върху продуктите от животински произход, предназначени за човешка консумация (3), и по-специално член 11, параграф 1 и член 16, втора алинея от него,
         като има предвид, че:

                     (1)

                     С Регламент (ЕО) № 853/2004 се определят специфични правила за стопанските субекти в хранителната промишленост по отношение на хигиената на храните от животински произход. В него се предвижда, че стопанските субекти в хранителната промишленост, произвеждащи сурово мляко, млечни продукти, коластра и продукти от коластра, предназначени за консумация от човека, трябва да спазват съответните разпоредби на приложение III към него.

                     (2)

                     Освен това в Регламент (ЕО) № 853/2004 се предвижда, че стопанските субекти в хранителната промишленост, извършващи внос на продукти от животински произход от трети страни, гарантират, че внос се извършва само, ако третата страна експедитор е вписана в списъка, изготвен в съответствие с Регламент (ЕО) № 854/2004 и продуктите отговарят, inter alia, на изискванията на Регламент (ЕО) № 853/2004 и условията за внос, предвидени в съответствие със законодателството на Съюза, регулиращо контрола върху вноса на продуктите от животински произход.

                     (3)

                     В Регламент (ЕС) № 605/2010 на Комисията (4) се определят ветеринарно-санитарните и здравните условия и изискванията за сертифициране при въвеждането в Съюза на пратки от сурово мляко и млечни продукти. В него също така се установява списък на трети страни, от които въвеждането на такива пратки в Съюза е разрешено.

                     (4)

                     С Регламент (ЕС) № 605/2010 се установяват различни условия за вноса в зависимост от здравния статус на животните от третата страна износител по отношение на болестта шап и чума по говедата. Трети страни, които са свободни от шап без ваксинация и от чума по говедата за период от най-малко 12 месеца преди датата на вноса, са изброени в колона А от приложение I към Регламент (ЕС) № 605/2010, като вносът в Съюза на сурово мляко и млечни продукти, добити от сурово мляко от тези трети страни, е разрешен без подлагане на специална обработка.

                     (5)

                     В Комисията постъпиха редица искания от държави членки и търговски партньори за установяване на ветеринарно-санитарни условия за вноса в Съюза на коластра и продукти от коластра, предназначени за консумация от човека.

                     (6)

                     Регламент (ЕС) № 605/2010 не се прилага за коластра и продукти от коластра. От гледна точка на болестта шап обаче коластрата представлява същия ветеринарно-санитарен риск като суровото мляко. Коластрата може да бъде безопасно внесена от страни, от които вече е разрешен внос на сурово мляко, и са изброени в колона А от приложение I към Регламент (ЕС) № 605/2010.

                     (7)

                     Няколко търговски продукта са произведени от пастьоризирана или стерилизирана коластра. Тъй като обаче последиците от пастьоризацията и стерилизацията не са били потвърдени по отношение на коластра, която е с високо клетъчно съдържание, пастьоризираната или стерилизираната коластра и продуктите от коластра следва да бъдат внасяни само от тези трети страни, които са свободни от болестта шап без ваксинация, изброени в колона А от приложение I към Регламент (ЕС) № 605/2010.

                     (8)

                     В членове 11, 12 и 13 от Директива 97/78/ЕО на Съвета (5) се определят правилата и условията за проверките на пратката с продукти от животински произход, внесена в Съюза, но предназначена за трета страна с незабавно транзитно преминаване или след складиране в Съюза.

                     (9)

                     За да позволи въвеждането на коластра и продукти от коластра в Съюза, част 2 от приложение II към Регламент (ЕС) № 605/2010 следва да бъде добавен нов образец за здравен сертификат за тези стоки, а образецът за здравен сертификат за сурово мляко и млечни продукти за консумация от човека, предназначени за транзитно преминаване или складиране в Съюза, установен в част 3 от приложение II към посочения регламент, следва да бъде изменен, така че да обхваща коластра и продукти от коластра.

                     (10)

                     За да бъдат включени коластрата и продуктите от коластра в обхвата на единния ветеринарен документ за въвеждане, посочен в член 2, параграф 1 от Регламент № 136/2004 на Комисията (6), необходимо е в образеца за здравен сертификат за тези продукти да се предвиди съответен код по ХС в глава 4 от приложение I към Решение 2007/275/ЕО на Комисията (7).

                     (11)

                     За да се избегнат смущенията в нормалния ход на търговията, използването на ветеринарен сертификат за сурово мляко и млечни продукти за консумация от човека, предназначени за транзит или складиране в Съюза, издаден в съответствие с Регламент (ЕС) № 605/2010, следва да бъде разрешено за даден преходен период.

                     (12)

                     Поради това Регламент (ЕС) № 605/2010 следва да бъде съответно изменен.

                     (13)

                     Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

               ПРИЕ НАСТОЯЩИЯ РЕГЛАМЕНТ:

            Член 1
            Изменения на Регламент (ЕС) № 605/2010
            Регламент (ЕС) № 605/2010 се изменя, както следва:

                        1)

                        Заглавието се заменя със следното:
                        „РЕГЛАМЕНТ (ЕС) № 605/2010 НА КОМИСИЯТА

                           от 2 юли 2010 година

                           за определяне на ветеринарно-санитарните и здравните условия и условията за ветеринарно сертифициране при въвеждането в Европейския съюз на сурово мляко, млечни продукти, коластра и продукти от коластра, предназначени за консумация от човека“.

                        2)

                        В член 1, първа алинея буква а) се заменя със следния текст:

                                    „а)

                                    здравните и ветеринарно-санитарните условия, както и изискванията за сертифициране при въвеждането в Европейския съюз на пратки сурово мляко, млечни продукти, коластра и продукти от коластра;“

                        3)

                        Член 2 се заменя със следното:

                           „Член 2
                           Внос на сурово мляко, млечни продукти, коластра и продукти от коластра от трети страни или части от тях, изброени в колона А от приложение I
                           Държавите членки разрешават вноса на пратки сурово мляко, млечни продукти, коластра и продукти от коластра от третите страни или частите от тях, изброени в колона А от приложение I.“

                        4)

                        Член 6 се заменя със следния текст:

                           „Член 6
                           Условия за транзит и складиране
                           Въвеждането в Европейския съюз на пратки сурово мляко, млечни продукти, коластра и продукти от коластра, които не са предвидени за внос в Европейския съюз, а са предназначени за трета страна посредством незабавен транзит или след складиране в Съюза в съответствие с членове 11, 12 или 13 от Директива 97/78/ЕО, се разрешава само ако пратките отговарят на следните условия:

                                       а)

                                       идват от трета страна или част от нея, от която въвеждането в Европейския съюз на пратки от сурово мляко, млечни продукти, коластра или продукти от коластра е разрешено, и отговарят на съответните условия за топлинна обработка за такива пратки, предвидени в членове 2, 3 и 4;

                                       б)

                                       отговарят на конкретните ветеринарно-санитарни условия за внос в Европейския съюз на въпросното сурово мляко, млечни продукти, коластра или продукти от коластра, съгласно предвиденото във ветеринарно-санитарното удостоверение в част II.1 от съответния образец на здравен сертификат, установен в част 2 от приложение II;

                                       в)

                                       придружени са от здравен сертификат, изготвен в съответствие с подходящия образец, установен в част 3 от приложение II, за конкретната пратка, и попълнен в съответствие с обяснителните бележки, изложени в част 1 от посоченото приложение;

                                       г)

                                       одобрени са за транзит, включително и за складиране според случая, с единен ветеринарен документ за въвеждане, посочен в член 2, параграф 1 от Регламент (ЕО) № 136/2004 на Комисията, подписан от официалния ветеринарен лекар на граничния инспекционен пункт на въвеждане в Съюза.“

                        5)

                        Член 8 се заменя със следния текст:

                           „Член 8
                           Специфична обработка
                           Пратки млечни продукти и продукти от коластра, чието въвеждане в Европейския съюз е разрешено в съответствие с член 2, 3, 4, 6 или 7, идващи от трети страни или части от тях, където е имало огнище на болестта шап през 12-те месеца, предхождащи датата на подписване на здравния сертификат, или в които е била проведена ваксинация срещу посочената болест през този период, получават разрешение за въвеждане в Европейския съюз само ако продуктите са претърпели една от обработките, изброени в член 4.“

                        6)

                        Приложения I и II се изменят съгласно приложението към настоящия регламент.

            Член 2
            Преходни разпоредби
            За преходен период до 6 септември 2014 г. се разрешава въвеждането в Европейския съюз на пратки сурово мляко и млечни продукти, които не са предназначени за внос в Европейския съюз, но са предназначени за трета страна посредством незабавен транзит или след складиране в Съюза в съответствие с член 11, 12 или 13 от Директива 97/78/ЕО, придружени от здравен сертификат, който съответства на образеца, установен в част 2 от приложение II към Регламент (ЕС) № 605/2010, във версията му преди влизането в сила на настоящия регламент, при условие че сертификатът е подписан до 26 юли 2014 г.

            Член 3
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 5 март 2014 година.

                  За Комисията

                  Председател

               José Manuel BARROSO

            (1)  ОВ L 18, 23.1.2003 г., стр. 11.

            (2)  ОВ L 139, 30.4.2004 г., стр. 55.

            (3)  ОВ L 139, 30.4.2004 г., стр. 206.

            (4)  Регламент (ЕС) № 605/2010 на Комисията от 2 юли 2010 г. за определяне на ветеринарно-санитарните и здравните условия и условията за ветеринарно сертифициране при въвеждането в Европейския съюз на сурово мляко и млечни продукти, предназначени за консумация от човека (ОВ L 175, 10.7.2010 г., стр. 1).

            (5)  Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (ОВ L 24, 30.1.1998 г., стр. 9).

            (6)  Регламент (ЕО) № 136/2004 на Комисията от 22 януари 2004 г. за определяне на процедурите за ветеринарни проверки на граничните инспекционни пунктове на Общността на продукти, внасяни от трети страни (ОВ L 21, 28.1.2004 г., стр. 11).

            (7)  Решение 2007/275/ЕО на Комисията от 17 април 2007 г. относно списъците с животни и продукти, които подлежат на проверка в граничните инспекционни пунктове съгласно директиви 91/496/ЕИО и 97/78/ЕО на Съвета (ОВ L 116, 4.5.2007 г., стр. 9).

            ПРИЛОЖЕНИЕ
            Приложения I и II към Регламент (ЕС) № 605/2010 се изменят, както следва:

                        1)

                        Приложение I се заменя със следното:

                              „ПРИЛОЖЕНИЕ I
                              Списък на третите страни или частите от тях, от които е разрешено въвеждането в Европейския съюз на пратки сурово мляко, млечни продукти, коластра и продукти от коластра и на указанията за вида топлинна обработка (*1), която се изисква за тези стоки.

                                          „+“

                                          :

                                          въвеждането от третата страна е разрешено

                                          „0“

                                          :

                                          въвеждането от третата страна не е разрешено

                                          Код по ISO на третата страна

                                          Трета страна или част от нея

                                          Колона А

                                          Колона Б

                                          Колона В

                                          AE

                                          Емирство Дубай от Обединените арабски (1)

                                          0

                                          0

                                          + (2)

                                          AD

                                          Андора

                                          +

                                          +

                                          +

                                          AL

                                          Албания

                                          0

                                          0

                                          +

                                          AR

                                          Аржентина

                                          0

                                          0

                                          +

                                          AU

                                          Австралия

                                          +

                                          +

                                          +

                                          BR

                                          Бразилия

                                          0

                                          0

                                          +

                                          BW

                                          Ботсуана

                                          0

                                          0

                                          +

                                          BY

                                          Беларус

                                          0

                                          0

                                          +

                                          BZ

                                          Белиз

                                          0

                                          0

                                          +

                                          BA

                                          Босна и Херцеговина

                                          0

                                          0

                                          +

                                          CA

                                          Канада

                                          +

                                          +

                                          +

                                          CH

                                          Швейцария (*2)

                                          +

                                          +

                                          +

                                          CL

                                          Чили

                                          0

                                          +

                                          +

                                          CN

                                          Китай

                                          0

                                          0

                                          +

                                          CO

                                          Колумбия

                                          0

                                          0

                                          +

                                          CR

                                          Коста Рика

                                          0

                                          0

                                          +

                                          CU

                                          Куба

                                          0

                                          0

                                          +

                                          DZ

                                          Алжир

                                          0

                                          0

                                          +

                                          ET

                                          Етиопия

                                          0

                                          0

                                          +

                                          GL

                                          Гренландия

                                          0

                                          +

                                          +

                                          GT

                                          Гватемала

                                          0

                                          0

                                          +

                                          HK

                                          Хонконг

                                          0

                                          0

                                          +

                                          HN

                                          Хондурас

                                          0

                                          0

                                          +

                                          IL

                                          Израел

                                          0

                                          0

                                          +

                                          IN

                                          Индия

                                          0

                                          0

                                          +

                                          IS

                                          Исландия

                                          +

                                          +

                                          +

                                          KE

                                          Кения

                                          0

                                          0

                                          +

                                          MA

                                          Мароко

                                          0

                                          0

                                          +

                                          MG

                                          Мадагаскар

                                          0

                                          0

                                          +

                                          MK (*3)

                                          бивша югославска република Македония

                                          0

                                          +

                                          +

                                          MR

                                          Мавритания

                                          0

                                          0

                                          +

                                          MU

                                          Мавриций

                                          0

                                          0

                                          +

                                          MX

                                          Мексико

                                          0

                                          0

                                          +

                                          NA

                                          Намибия

                                          0

                                          0

                                          +

                                          NI

                                          Никарагуа

                                          0

                                          0

                                          +

                                          NZ

                                          Нова Зеландия

                                          +

                                          +

                                          +

                                          PA

                                          Панама

                                          0

                                          0

                                          +

                                          PY

                                          Парагвай

                                          0

                                          0

                                          +

                                          RS (*4)

                                          Сърбия

                                          0

                                          +

                                          +

                                          RU

                                          Русия

                                          0

                                          0

                                          +

                                          SG

                                          Сингапур

                                          0

                                          0

                                          +

                                          SV

                                          Ел Салвадор

                                          0

                                          0

                                          +

                                          SZ

                                          Свазиленд

                                          0

                                          0

                                          +

                                          TH

                                          Тайланд

                                          0

                                          0

                                          +

                                          TN

                                          Тунис

                                          0

                                          0

                                          +

                                          TR

                                          Турция

                                          0

                                          0

                                          +

                                          UA

                                          Украйна

                                          0

                                          0

                                          +

                                          US

                                          Съединени американски щати

                                          +

                                          +

                                          +

                                          UY

                                          Уругвай

                                          0

                                          0

                                          +

                                          ZA

                                          Южна Африка

                                          0

                                          0

                                          +

                                          ZW

                                          Зимбабве

                                          0

                                          0

                                          +

                        2)

                        Приложение II се изменя, както следва

                                    a)

                                    Част 1 се заменя със следното:

                                       „ЧАСТ 1

                                       Образци на здравни сертификати

                                                „Milk-RM“

                                                :

                                                Здравен сертификат за сурово мляко от трети страни или части от тях, въвеждането от които е разрешено в колона А от приложение I, предназначено за по-нататъшна преработка в Европейския съюз, преди да бъде използвано за консумация от човека.

                                                „Milk-RMP“

                                                :

                                                Здравен сертификат за млечни продукти, добити от сурово мляко, за консумация от човека от трети страни или части от тях, въвеждането от които е разрешено в колона А от приложение I, предназначени за внос в Европейския съюз.

                                                „Milk-HTB“

                                                :

                                                Здравен сертификат за млечни продукти, добити от мляко от крави, овце, кози и биволици, за консумация от човека, от трети страни или части от тях, въвеждането от които е разрешено в колона Б от приложение I, предназначени за внос в Европейския съюз.

                                                „Milk-HTC“

                                                :

                                                Здравен сертификат за млечни продукти за консумация от човека от трети страни или части от тях, въвеждането от които е разрешено в колона В от приложение I, предназначени за внос в Европейския съюз.

                                                „Colostrum-C/CPB“

                                                :

                                                Здравен сертификат за коластра от крави, овце, кози и биволици и продукти от коластра, получена от същите животински видове, от трети страни или части от тях, изброени в колона А от приложение I, за консумация от човека, предназначени за внос в Европейския съюз.

                                                „Milk/ Colostrum-T/S“

                                                :

                                                Ветеринарно-санитарен сертификат за сурово мляко, коластра, млечни продукти или продукти от коластра за консумация от човека, предназначени за транзит или складиране в Европейския съюз.

                                       Обяснителни бележки

                                                a)

                                                Здравните сертификати се издават от компетентните органи на третата страна на произход съгласно съответния образец, установен в част 2 от настоящото приложение, в съответствие с формата на образеца, който отговаря на въпросното сурово мляко, коластра, млечни продукти или продукти от коластра. Те съдържат, в указаната в образеца номерирана последователност, удостоверенията, които се изискват за всяка трета страна и — когато е необходимо — тези допълнителни гаранции, които се изискват за въпросната трета страна износител.

                                                б)

                                                Оригиналът на здравния сертификат се състои от един лист, напечатан от двете страни, а когато се изисква повече текст, той се напечатва така, че всички листа да образуват едно цяло и да не могат да бъдат отделени.

                                                в)

                                                Отделен единичен здравен сертификат трябва да се представи за всяка пратка от съответната стока, която се изнася за същото местоназначение от трета страна, посочена в таблицата в приложение I, и транспортирана в същия железопътен вагон, пътно превозно средство, самолет или кораб.

                                                г)

                                                Оригиналът на здравния сертификат и етикетите, посочени в образеца на сертификата, се изготвят на поне един от официалните езици на държавата членка, където се извършва граничната проверка, както и на поне един от официалните езици на държавата членка на местоназначение. Въпреки това, посочените държави членки могат да разрешат използването на друг официален език на Европейския съюз вместо техния собствен, придружен, ако е необходимо, от официален превод.

                                                д)

                                                Когато се добавят допълнителни листа към здравния сертификат с цел идентифициране на отделните стоки в пратката, тези допълнителни листа също се смятат за част от оригинала на сертификата, при условие че подписът и печатът на удостоверяващия официален ветеринарен лекар са положени на всяка страница.

                                                е)

                                                Когато здравният сертификат е съставен от повече от една страница, всяка страница се номерира „–x(номер на страницата) от y(общ брой на страниците)–“ в долния край на страницата, а в горния ѝ край се изписва референтният номер на сертификата, определен от компетентния орган.

                                                ж)

                                                Оригиналът на здравния сертификат трябва да бъде попълнен и подписан от представител на компетентния орган, който отговаря за проверката и удостоверяването, че суровото мляко, млечните продукти, коластрата или продуктите от коластра отговарят на здравните условия, установени в раздел IX, глава I от приложение III към Регламент (ЕО) № 853/2004 и в Директива 2002/99/ЕО.

                                                з)

                                                Компетентните органи на третата страна износител гарантират, че са спазени принципи на сертифициране, еквивалентни на тези, установени в Директива 96/93/ЕО на Съвета (3).

                                                и)

                                                Цветът на подписа на официалния ветеринарен лекар е различен от този на печатния текст на здравния сертификат. Същото изискване важи и за печатите, с изключение на релефните печати и водните знаци.

                                                й)

                                                Оригиналът на здравния сертификат трябва да придружава пратката до пристигането ѝ на граничния инспекционен ветеринарен пункт на въвеждане в Европейския съюз.

                                                к)

                                                В случаите, когато в даден образец на сертификат е посочено, че определено твърдение се оставя според случая, твърденията, които не отговарят на действителността, се зачеркват, парафират и подпечатват от сертифициращия служител, или напълно се заличават от сертификата.

                                       (3)  ОВ L 13, 16.1.1997 г., стр. 28.“"

                                    б)

                                    В част 2 се добавя следният образец на сертификат:

                                    Текст на изображението

                                       „Образец Colostrum/Colostrum-based products - C/CBP
                                       Здравен сертификат за коластра от крави, овце, кози и биволици и продукти от коластра, получена от същите животински видове, от трети страни или части от тях, изброени в колона А от приложение I, предназначени за консумация от човека, предназначени за внос в Европейския съюз
                                       СТРАНА
                                       Ветеринарен сертификат за ЕС
                                       I.1. Изпращач
                                       Наименование
                                       Адрес
                                       Тел.
                                       I.2. Референтен номер на сертификата
                                       I.2.a
                                       I.3. Централен компетентен орган
                                       I.4. Местен компетентен орган
                                       I.5. Получател
                                       Наименование
                                       Адрес
                                       Пощенски код
                                       Тел.
                                       I.6.
                                       I.7. Страна на произход
                                       Код по ISO
                                       I.8. Регион на произход
                                       Код
                                       I.9. Страна на местоназначение
                                       Код по ISO
                                       I.10.
                                       I.11. Място на произход
                                       Наименование
                                       Номер на одобрението
                                       Адрес
                                       I.12.
                                       I.13. Място на товарене
                                       I.14. Дата на заминаване
                                       I.15. Транспортно средство
                                       Самолет
                                       Кораб
                                       Жп вагон
                                       Пътно превозно средство
                                       Друго
                                       Идентификация
                                       Документи за справка
                                       I.16. ГИП за въвеждане в ЕС
                                       I.17.
                                       I.18. Описание на стоките
                                       I.19. Код на стоката (код по ХС)
                                       I.20. Количество
                                       I.21. Температура на продукта
                                       Като на околната среда
                                       Охладени
                                       Замразени
                                       I.22. Брой опаковки
                                       I.23. Номер на пломбата/контейнера
                                       I.24. Вид опаковка
                                       I.25. Стоки със сертификат за:
                                       Преработка
                                       I.26.
                                       I.27. За внос или допускане в ЕС
                                       I.28. Идентификация на стоките
                                       Вид
                                       (научно наименование)
                                       Производствено предприятие
                                       Брой опаковки
                                       Нетно тегло
                                       Номер на партидата
                                       Част I: Данни за експедираната пратка

                                    Текст на изображението

                                       Част II: Сертификация/удостоверяване
                                       СТРАНА
                                       Образец Colostrum/Colostrum - Based Products C/CBP
                                       Коластра и продукти от коластра от трети страни или части от тях, изброени в колона А от приложение I, за консумация от човека, предназначени за внос
                                       II. Здравна информация
                                       II.a. Референтен номер на сертификата
                                       II.б.
                                       II.1. Ветеринарно-санитарно удостоверение
                                       Аз, долуподписаният официален ветеринарен лекар, декларирам, че съм запознат със съответните разпоредби на Директива 2002/99/ЕО и Регламент (ЕО) № 853/2004 и удостоверявам, че коластрата/продуктите от коластра (1), описани в част I:
                                       са получени или произведени от коластра, получена от животни, които:
                                       i) са под контрола на официалната ветеринарна служба;
                                       ii) са били в трета страна или част от нея, която е била свободна от шап и чума по говедата за период от най-малко 12 месеца преди датата на издаване на настоящия сертификат и в която не е провеждана ваксинация срещу шап през посочения период;
                                       iii) принадлежат на стопанства, за които няма ограничения поради шап или чума по говедата, и
                                       iv) подлежат на редовни ветеринарни инспекции, за да се гарантира, че отговарят на ветеринарно-санитарните условия, установени в раздел IX, глава I от приложение III към Регламент (ЕО) № 853/2004 и в Директива 2002/99/ЕО.
                                       II.2. Удостоверение за общественото здраве
                                       Аз, долуподписаният официален инспектор, декларирам, че съм запознат със съответните разпоредби на регламенти (ЕО) № 178/2002, (ЕО) № 852/2004, (ЕО) № 853/2004 и (ЕО) № 854/2004 и удостоверявам, че коластрата/продуктите от коластра (1), описани в част 1, са произведени в съответствие с посочените разпоредби, и по-специално, че:
                                       a) те са били произведени от коластра, която:
                                       i) идва от стопанства, регистрирани в съответствие с Регламент (ЕО) № 852/2004 и проверени в съответствие с приложение IV към Регламент (ЕО) № 854/2004;
                                       ii) е произведена, събрана, охладена, складирана и транспортирана в съответствие с хигиенните условия, определени в раздел IX, глава I от приложение III към Регламент (ЕО) № 853/2004;
                                       iii) съответства на гаранциите по отношение на остатъците от коластра, предвидени с плановете за откриване на остатъчни вещества, представени съгласно Директива 96/23/ЕО, и по-специално член 29 от нея;
                                       iv) след изследване за остатъци от антибактериални медикаменти, извършено от стопанския субект в хранителната промишленост в съответствие с изискванията, определени в раздел IX, глава I, част III, точка 4 от приложение III към Регламент (ЕО) № 853/2004, е в съответствие с установените в приложението към Регламент (ЕС) № 37/2010 максимално допустими стойности на остатъчните количества антибактериални ветеринарни лекарствени продукти;
                                       v) е произведена при условия, гарантиращи съответствие с предвидените в Регламент (ЕО) № 396/2005 максимално допустими граници на остатъчни вещества от пестициди и определените в Регламент (ЕО) № 1881/2006 максимално допустими количества на замърсителите;
                                       б) идват от предприятие, в което се прилага програма, основана на принципите на HACCP, в съответствие с Регламент (ЕО) № 852/2004;
                                       в) са обработени, съхранявани, обвити, опаковани и етикетирани в съответствие раздел IX, глави III и IV от приложение III към Регламент (ЕО) № 853/2004;
                                       г) отговарят на съответните критерии, установени в раздел IX, глава II от приложение III към Регламент (ЕО) № 853/2004, и на приложимите микробиологични критерии, установени с Регламент (ЕО) № 2073/2005 относно микробиологични критерии за храните;
                                       д) съответства на гаранциите по отношение на живите животни и продуктите от тях, предвидени с плановете за откриване на остатъчни вещества, представени съгласно Директива 96/23/ЕО, и по-специално член 29 от нея.

                                    Текст на изображението

                                       СТРАНА
                                       Образец Colostrum/Colostrum - Based Products C/CBP
                                       Коластра и продукти от коластра от трети страни или части от тях, изброени в колона А от приложение I, за консумация от човека, предназначени за внос
                                       II. Здравна информация
                                       II.a. Референтен номер на сертификата
                                       II.б.
                                       Бележки
                                       Настоящият сертификат е предназначен за коластра или продукти от коластра от трети страни или части от тях, въвеждането от които е разрешено в колона А от приложение I към Регламент (ЕС) № 605/2010, предназначени за по-нататъшна преработка в Европейския съюз преди да бъдат използвани за консумация от човека.
                                       Част I:
                                       Поле I.7: Да се попълнят наименованието и кодът по ISO на страната или частта от нея, фигуриращи в приложение I към Регламент (ЕС) № 605/2010 на Комисията от 2 юли 2010 г. за определяне на ветеринарно-санитарните и здравните условия и условията за ветеринарно сертифициране при въвеждането в Европейския съюз на сурово мляко и млечни продукти, предназначени за консумация от човека (ОВ L 175, 10.7.2010 г., стр. 1):
                                       Поле I.11: Име, адрес и номер на одобрението на изпращащото предприятие.
                                       Поле I.15: Регистрационен номер (жп вагони или контейнер и пътно превозно средство), номер на полета (самолет) или име (кораб). В случай на разтоварване и претоварване, изпращачът трябва да информира за това граничния инспекционен пункт на въвеждане в Европейския съюз.
                                       Поле I.19: Използва се съответният код по Хармонизираната система (ХС) за следните позиции: 04.01; 04.02; 04.03; 04.04; 04.05; 04.06; 04.10; 15.17; 17.02; 19.01; 21.05; 21.06; 22.02; 28.35; 30.01; 35.01; 35.02 или 35.04.
                                       Поле I.20: Посочват се общото брутно тегло и общото нетно тегло.
                                       Поле I.23: За контейнери или кутии следва да се попълнят номерът на контейнера и номерът на пломбата (ако е приложимо).
                                       Поле I.28: Производствено предприятие: посочва се номерът на одобрението на производственото/ите стопанство/а, млекосъбирателния пункт или стандартизационния център, одобрен/о/и за износ за Европейския съюз.
                                       Част II:
                                       (1) Да се остави според случая.
                                       Цветът на подписа трябва да бъде различен от този на печатния текст. Същото правило важи и за печатите, с изключение на релефните печати и водните знаци.
                                       Официален ветеринарен лекар
                                       Име (с главни букви):
                                       Квалификация и длъжност:
                                       Дата:
                                       Подпис:“
                                       Печат:

                                    в)

                                    Част 3 се заменя със следното:
                                    „ЧАСТ 3

                                    Текст на изображението

                                       Образец Milk/Colostrum-T/S
                                       Ветеринарно-санитарен сертификат за сурово мляко, млечни продукти, коластра или продукти от коластра за консумация от човека, предназначени за транзит или складиране в Европейския съюз
                                       СТРАНА
                                       Ветеринарен сертификат за ЕС
                                       I.1. Изпращач
                                       Наименование
                                       Адрес
                                       Тел.
                                       I.2. Референтен номер на сертификата
                                       I.2.a
                                       I.3. Централен компетентен орган
                                       I.4. Местен компетентен орган
                                       I.5. Получател
                                       Наименование
                                       Адрес
                                       Пощенски код
                                       Тел.
                                       I.6. Лице, отговарящо за товара в ЕС
                                       Наименование
                                       Адрес
                                       Пощенски код
                                       Тел №
                                       I.7. Страна на произход
                                       Код по ISO
                                       I.8. Регион на произход
                                       Код
                                       I.9. Страна на местоназначение
                                       Код по ISO
                                       I.10.
                                       I.11. Място на произход
                                       Наименование
                                       Номер на одобрението
                                       Адрес
                                       I.12. Местоназначение
                                       Митнически склад
                                       Корабен доставчик
                                       Наименование
                                       Номер на одобрението
                                       Адрес
                                       Пощенски код
                                       I.13. Място на товарене
                                       I.14. Дата на заминаване
                                       I.15. Транспортно средство
                                       Самолет
                                       Кораб
                                       Жп вагон
                                       Пътно превозно средство
                                       Друго
                                       Идентификация
                                       Документи за справка
                                       I.16. ГИП за въвеждане в ЕС
                                       I.17.
                                       I.18. Описание на стоките
                                       I.19. Код на стоката (код по ХС)
                                       I.20. Количество
                                       I.21. Температура на продуктите
                                       Като на околната среда
                                       Охладени
                                       Замразени
                                       I.22. Брой опаковки
                                       I.23. Номер на пломбата/контейнера
                                       I.24. Вид опаковка
                                       I.25. Стоки със сертификат за:
                                       Консумация от човека
                                       I.26. За транзит до 3та страна през ЕС
                                       3та страна
                                       Код по ISO
                                       I.27.
                                       I.28. Идентификация на стоките
                                       Вид
                                       (научно наименование)
                                       Производствено предприятие
                                       Брой опаковки
                                       Нетно тегло
                                       Номер на партидата
                                       Част I: Данни за експедираната пратка

                                    Текст на изображението

                                       Част II: Сертификация/удостоверяване
                                       СТРАНА
                                       Образец Milk/Colostrum-T/S
                                       Сурово мляко, млечни продукти, коластра и продукти от коластра, предназначени за консумация от човека, за транзит или складиране
                                       II. Здравна информация
                                       II.a. Референтен номер на сертификата
                                       II.б.
                                       II.1. Ветеринарно-санитарно удостоверение
                                       Аз, долуподписаният официален ветеринарен лекар, удостоверявам с настоящото, че [суровото мляко] / [млечните продукти] / [коластрата] / [продуктите от коластра] (1) (2) за [транзит] / [складиране] (2) в Европейския съюз , описани в част I:
                                       a) идва/т от страна или част от нея, от която е разрешен вносът в Европейския съюз на сурово мляко, млечни продукти, коластра или продукти от коластра, както е посочено в приложение I към Регламент (ЕС) № 605/2010;
                                       б) отговаря/т на съответните ветеринарно-санитарни условия за съответните продукти, установени във ветеринарно-санитарното удостоверение в част II.1 от образеца на здравните сертификати [Milk-RM] / [Milk-RMP] / [Milk-HTB] / [Milk-HTC]/[Colostrum-C/CBP] (2) в част 2 от приложение II към Регламент (ЕС) № 605/2010;
                                       в) е/са произведен/и на … (3) или между … (3) и … (3).
                                       Бележки
                                       Част I:
                                       Поле I.7: Да се попълнят наименованието и кодът по ISO на страната или частта от нея, фигуриращи в приложение I към Регламент (ЕС) № 605/2010 на Комисията от 2 юли 2010 г. за определяне на ветеринарно-санитарните и здравните условия и условията за ветеринарно сертифициране при въвеждането в Европейския съюз на сурово мляко и млечни продукти, предназначени за консумация от човека (ОВ L 175, 10.7.2010 г., стр. 1):
                                       Поле I.11: Име, адрес и номер на одобрението на изпращащото предприятие. Име на страната на произход, което трябва да бъде същото като това на страната износител.
                                       Поле I.15: Регистрационен номер (жп вагони или контейнер и пътни превозни средства), номер на полета (самолет) или име (кораб). В случай на транспорт в контейнери техният общ брой, регистрационните им номера и серийният номер на пломбата, ако има такава, се посочват в поле I.23. В случай на разтоварване и претоварване, изпращачът трябва да информира за това граничния инспекционен пункт на въвеждане в Европейския съюз.
                                       Поле I.19: Използва се съответният код по Хармонизираната система (ХС) за следните позиции: 04.01; 04.02; 04.03; 04.04; 04.05; 04.06; 15.17; 17.02; 19.01; 21.05; 21.06.; 22.02; 28.35; 30.01; 35.01; 35.02; 35.04 или 04.10.
                                       Поле I.20: Посочват се общото брутно тегло и общото нетно тегло.
                                       Поле I.23: За контейнери или кутии следва да се попълнят номерът на контейнера и номерът на пломбата (ако е приложимо).
                                       Поле I.28: Производствено предприятие: посочва се номерът на одобрението на производственото/ите стопанство/а, млекосъбирателния пункт или стандартизационния център, одобрен/о/и за износ за Европейския съюз.
                                       Част II:
                                       (1) Сурово мляко, млечни продукти, коластра и продукти от коластра – означава сурово мляко, млечни продукти, коластра и продукти от коластра за консумация от човека, за транзит или складиране в съответствие с член 12, параграф 4 или член 13 от Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (ОВ L 24, 30.1.1998 г., стр. 9).
                                       (2) Да се остави според случая.
                                       (3) Дата или дати на производство. Не се разрешава вносът на сурово мляко, млечни продукти, коластра и продукти от коластра, когато са добити преди датата на разрешение за износ в Европейския съюз от третата страна или част от нея, посочена в полета I.7 и I.8, или по време на период, когато Европейският съюз е приел ограничителни мерки спрямо вноса на сурово мляко, млечни продукти, коластра и продукти от коластра от тази трета страна или част от нея.
                                       Цветът на подписа трябва да бъде различен от този на печатния текст. Същото правило важи и за печатите, с изключение на релефните печати и водните знаци.

                                    Текст на изображението

                                       СТРАНА
                                       Образец Milk/Colostrum-T/S
                                       Сурово мляко, млечни продукти, коластра и продукти от коластра, предназначени за консумация от човека, за транзит или складиране
                                       II. Здравна информация
                                       II.a. Референтен номер на сертификата
                                       II.б.
                                       Официален ветеринарен лекар
                                       Име (с главни букви):
                                       Квалификация и длъжност:
                                       Дата:
                                       Подпис:“
                                       Печат:

               (3)  ОВ L 13, 16.1.1997 г., стр. 28.““

               (*1)  Подложени на термична обработка коластра и продукти от коластра могат да бъдат въвеждани в Европейския съюз само от страни, въвеждането от които е разрешено в колона А.

               (*2)  Сертификати в съответствие със Споразумението между Европейската общност и Конфедерация Швейцария относно търговията със селскостопански продукти (ОВ L 114, 30.4.2002 г., стр. 132).

               (*3)  Бивша югославска република Македония; окончателната номенклатура за тази страна ще бъде съгласувана след приключване на преговорите по този въпрос, които понастоящем се провеждат на равнището на ООН.

               (*4)  С изключение на Косово, в което понастоящем е установено международно управление съгласно Резолюция 1244 на Съвета за сигурност на Организацията на обединените нации от 10 юни 1999 г.

               (1)  Само млечни продукти от камили от вида Camelus dromedarius.

               (2)  Разрешени са млечни продукти от вида Camelus dromedarius“


title: Регламент за изпълнение (ЕС) № 290/2014 на Комисията от 21 март 2014 година относно разрешаването на препарат от ендо-1,4-бета-ксиланаза и ендо-1,3(4)-бета-глюканаза, получени от Talaromyces versatilis sp. nov. IMI CC 378536, като фуражна добавка за домашни птици, отбити прасенца и прасета за угояване, и за изменение на регламенти (ЕО) № 1259/2004, (ЕО) № 943/2005, (ЕО) № 1206/2005 и (ЕО) № 322/2009 (притежател на разрешителното Adisseo France S.A.S.)  текст от значение за ЕИП

text:
               22.3.2014

               BG

               Официален вестник на Европейския съюз

               L 87/84

      РЕГЛАМЕНТ ЗА ИЗПЪЛНЕНИЕ (ЕС) № 290/2014 НА КОМИСИЯТА

   от 21 март 2014 година
   относно разрешаването на препарат от ендо-1,4-бета-ксиланаза и ендо-1,3(4)-бета-глюканаза, получени от Talaromyces versatilis sp. nov. IMI CC 378536, като фуражна добавка за домашни птици, отбити прасенца и прасета за угояване, и за изменение на регламенти (ЕО) № 1259/2004, (ЕО) № 943/2005, (ЕО) № 1206/2005 и (ЕО) № 322/2009 (притежател на разрешителното Adisseo France S.A.S.)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда издаване на разрешително за използването на добавки при храненето на животните и се посочват основанията и процедурите за предоставянето на това разрешително. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

               (2)

               Препарат от ендо-1,4-бета-ксиланаза ЕС 3.2.1.8 и ендо-1,3(4)-бета-глюканаза ЕС 3.2.1.6, получени от Penicillium funiculosum IMI SD 101, беше разрешен без ограничение във времето в съответствие с Директива 70/524/ЕИО като фуражна добавка за пилета за угояване с Регламент (ЕО) № 1259/2004 на Комисията (3); за кокошки носачки и пуйки за угояване с Регламент (ЕО) № 943/2005 на Комисията (4); за прасета за угояване с Регламент (ЕО) № 1206/2005 на Комисията (5); и за патици за угояване и отбити прасенца с Регламент (ЕО) № 322/2009 на Комисията (6). Впоследствие посоченият препарат беше вписан в Регистъра на фуражните добавки като съществуващ продукт в съответствие с член 10, параграф 1, буква б) от Регламент (ЕО) № 1831/2003.

               (3)

               В съответствие с член 10, параграф 2 от Регламент (ЕО) № 1831/2003 във връзка с член 7 от посочения регламент беше подадено заявление за извършване на повторна оценка на препарата от ендо-1,4-бета-ксиланаза EC 3.2.1.8 и ендо-1,3(4)-бета-глюканаза EC 3.2.1.6, получени от Talaromyces versatilis sp. nov. IMI CC 378536 (преди Penicillium funiculosum IMI SD 101), като фуражна добавка за пилета, пуйки и патици за угояване, кокошки носачки и отбити прасенца, прасета за угояване, а в съответствие с член 7 от посочения регламент — и за нова употреба за всички основни и второстепенни видове домашни птици за угояване и кокошки носачки, с искане добавката да се класифицира в категорията добавки „зоотехнически добавки“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               Европейският орган за безопасност на храните („Органът“) направи заключение в становището си от 10 юли 2013 г. (7), че при предложените условия на употреба препаратът от ендо-1,4-бета-ксиланаза EC 3.2.1.8 и ендо-1,3(4)-бета-глюканаза EC 3.2.1.6, получени от Talaromyces versatilis sp. nov. IMI CC 378536, не оказва неблагоприятно въздействие върху здравето на животните, човешкото здраве или околната среда, както и че е в състояние да подобри показателите при пилета и пуйки за угояване, кокошки носачки, отбити прасенца и прасета за угояване. Тъй като начинът на действие може да се счита за сходен при всички видове домашни птици, това заключение може да се екстраполира за патици, токачки, пъдпъдъци, гъски, фазани и гълъби. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               Оценката на препарата от ендо-1,4-бета-ксиланаза EC 3.2.1.8 и ендо-1,3(4)-бета-глюканаза EC 3.2.1.6, получени от Talaromyces versatilis sp. nov. IMI CC 378536, показва, че са изпълнени условията за предоставяне на разрешително, установени в член 5 от Регламент (ЕО) № 1831/2003. Следователно употребата на посочения препарат следва да бъде разрешена, както е посочено в приложението към настоящия регламент.

               (6)

               С оглед на предоставянето на ново разрешително съгласно Регламент (ЕО) № 1831/2003 регламенти (ЕО) № 1259/2004, (ЕО) № 943/2005, (ЕО) № 1206/2005 и (ЕО) № 322/2009 следва да бъдат съответно изменени.

               (7)

               Тъй като не съществуват съображения във връзка с безопасността, които да налагат незабавното прилагане на измененията в условията на разрешителното, целесъобразно е да се предвиди преходен период, за да се даде възможност на заинтересованите страни да предприемат необходимото с оглед на новите изисквания, произтичащи от разрешителното.

               (8)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разрешително
   Разрешава се посоченият в приложението препарат, принадлежащ към категорията добавки „зоотехнически добавки“ и към функционалната група „подобрители, увеличаващи смилаемостта на храната“, като добавка при храненето на животни при спазване на определените в същото приложение условия.
   Член 2
   Изменения на Регламент (ЕО) № 1259/2004
   Регламент (ЕО) № 1259/2004 се изменя, както следва:

               1)

               Член 2 се заменя със следното:
               „Член 2
               Препаратите, които принадлежат към група „ензими“, както е посочено в приложения III, V и VI, са разрешени за употреба като добавки за хранене на животните без ограничение във времето и при условията, определени в същите тези приложения.“

               2)

               Приложение IV се заличава.

         Член 3
   Изменение на Регламент (ЕО) № 943/2005
   В приложение II към Регламент (ЕО) № 943/2005 вписването за Е 1604, ендо-1,4-бета-ксиланаза EC 3.2.1.8 и ендо-1,3(4)-бета-глюканаза EC 3.2.1.6 се заличава.
   Член 4
   Изменение на Регламент (ЕО) № 1206/2005
   В приложението към Регламент (ЕО) № 1206/2005 вписването за Е 1604, ендо-1,4-бета-ксиланаза EC 3.2.1.8 и ендо-1,3(4)-бета-глюканаза EC 3.2.1.6 се заличава.
   Член 5
   Изменение на Регламент (ЕО) № 322/2009
   В Регламент (ЕО) № 322/2009 член 3 и приложение III се заличават.
   Член 6
   Преходни мерки
   Посоченият в приложението препарат и съдържащите го фуражи, които са произведени и етикетирани преди 11 октомври 2014 г. съгласно правилата, приложими преди 11 април 2014 г., могат да продължат да бъдат пускани на пазара и да се използват до изчерпване на складовите наличности.
   Член 7
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 март 2014 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).

      (3)  Регламент (ЕО) № 1259/2004 на Комисията от 8 юли 2004 г. относно постоянно разрешение на определени добавки, които вече са разрешени при храненето на животни (ОВ L 239, 9.7.2004 г., стр. 8).

      (4)  Регламент (ЕО) № 943/2005 на Комисията от 21 юни 2005 г. относно безсрочното разрешаване на употреба на добавки в храните за животни (ОВ L 159, 22.6.2005 г., стр. 6).

      (5)  Регламент (ЕО) № 1206/2005 на Комисията от 27 юли 2005 г. относно постоянни разрешения за някои добавки към храни за животни (ОВ L 197, 28.7.2005 г., стр. 12).

      (6)  Регламент (ЕО) № 322/2009 на Комисията от 20 април 2009 г. относно безсрочното разрешаване на определени добавки във фуражите (ОВ L 101, 21.4.2009 г., стр. 9).

      (7)  EFSA Journal (Бюлетин на ЕОБХ), 2013 г.; 11(7):3321.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  единици за активност/kg пълноценен фураж със съдържание на влага 12 %

                     Категория „зоотехнически добавки“. Функционална група: „подобрители, увеличаващи смилаемостта на храната“

                  4а1604и

                  Adisseo France S.A.S.

                  Ендо-1,3(4)-бета-глюканаза
                  EC 3.2.1.6
                  Ендо-1,4-бета-ксиланаза
                  EC 3.2.1.8

                                 Състав на добавката

                              Препарат от ендо-1,3(4)-бета-глюканаза и ендо-1,4-бета-ксиланаза, получени от Talaromyces versatilis sp. nov. IMI CC 378536, с минимална активност:

                                          —

                                          в твърдо състояние: 30 000 VU (1)/g за ендо-1,3(4)-бета-глюканаза и 22 000 VU/g за ендо-1,4-бета-ксиланаза,

                                          —

                                          в течно състояние: активност на ендо-1,3(4)-бета-глюканаза от 7 500 VU/ml и активност на ендо-1,4-бета-ксиланаза от 5 500 VU/ml.

                                 Характеристика на активното вещество

                              ендо-1,4-бета-ксиланаза и ендо-1,3(4)-бета-глюканаза, получени от Talaromyces versatilis sp. nov. IMI CC 378536

                                 Метод за анализ
                                  (2)

                              За количествено определяне на активност на ендо-1,3(4)-бета-глюканаза:

                                          —

                                          вискозиметричен метод, основаващ се на намаляване на вискозитета под въздействието на ендо-1,3(4)-бета-глюканаза върху съдържащия глюкан субстрат (ечемичен бета-глюкан) при pH = 5,5 и температура 30 °C.

                                    За количествено определяне на активността на ендо-1,4-бета-ксиланаза:

                                          —

                                          вискозиметричен метод, основаващ се на намаляване на вискозитета под въздействието на ендо-1,4-бета-ксиланаза върху съдържащия ксилан субстрат (пшеничен арабиноксилан)

                  Всички видове домашни птици
                  Прасенца
                  (отбити)
                  Прасета за угояване

                  —

                  ендо-1,3(4)-бета-глюканаза 1 500 VU
                  ендо-1,4-бета-ксиланаза 1 100 VU

                  —

                              1.

                              В упътването за употреба на добавката и премикса да се посочат условията на съхранение и устойчивостта при гранулиране.

                              2.

                              За използване при (отбити) прасенца с тегло до около 35 kg.

                              3.

                              Мерки за безопасност: носене на предпазна дихателна маска, предпазни очила и ръкавици по време на работа.

                  11 април 2024 г.

         (1)  Вискозиметричната единица VU (viscosimetry unit) е количеството ензим, което хидролизира субстрата (съответно ечемичен бета-глюкан и пшеничен арабиноксилан), намалявайки вискозитета на разтвора, така че да се получи промяна в относителната течливост от 1 (безразмерна единица)/min при температура 30 °С и pH 5,5.

         (2)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx


title: Регламент за изпълнение (ЕС) № 1248/2014 на Комисията от 20 ноември 2014 година за изменение на Регламент за изпълнение (ЕС) № 776/2014 за определяне на количествените ограничения за износ на извънквотна захар до края на пазарната 2014/2015 година и за отмяна на Регламент за изпълнение (ЕС) № 1061/2014

text:
               22.11.2014

               BG

               Официален вестник на Европейския съюз

               L 335/5

         РЕГЛАМЕНТ ЗА ИЗПЪЛНЕНИЕ (ЕС) № 1248/2014 НА КОМИСИЯТА
   от 20 ноември 2014 година
   за изменение на Регламент за изпълнение (ЕС) № 776/2014 за определяне на количествените ограничения за износ на извънквотна захар до края на пазарната 2014/2015 година и за отмяна на Регламент за изпълнение (ЕС) № 1061/2014
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 139, параграф 2 и член 144, първа алинея, буква ж) от него,
   като взе предвид Регламент (ЕО) № 951/2006 на Комисията от 30 юни 2006 г. за определяне на подробни правила за прилагането на Регламент (ЕО) № 318/2006 на Съвета по отношение на търговията с трети страни в сектора на захарта (2), и по-специално член 7д във връзка с член 9, параграф 1 от него,
   като има предвид, че:

               (1)

               Съгласно член 139, параграф 1, първа алинея, буква г) от Регламент (ЕС) № 1308/2013 количеството захар или изоглюкоза, произведено през дадена пазарна година в превишение на квотата по член 136 от същия регламент, може да бъде изнесено само в рамките на количествено ограничение, което се определя от Комисията.

               (2)

               В Регламент (ЕО) № 951/2006 са установени подробни правила за прилагане по отношение на извънквотния износ, и по-специално по отношение на издаването на лицензии за износ.

               (3)

               Според първоначалните приблизителни оценки за пазарната 2014/2015 година определянето на количественото ограничение за износа на извънквотна захар на равнище 650 000 тона, изчислявани в еквивалент на бяла захар, би отговаряло на пазарното търсене. Такова ограничение беше установено с Регламент за изпълнение (ЕС) № 776/2014 на Комисията (3). Според последните приблизителни оценки обаче производството на извънквотна захар се очаква да достигне 6 200 000 тона. Поради това следва да се осигурят допълнителни възможности за пазарна реализация на извънквотната захар.

               (4)

               Като се има предвид, че таванът на СТО за износ през пазарната 2014/2015 година не е използван изцяло, е целесъобразно да се увеличи количественото ограничение за износ на извънквотна захар със 700 000 тона, за да се осигурят допълнителни икономически възможности за производителите на захар от Съюза.

               (5)

               Регламент (ЕС) № 776/2014 следва да бъде съответно изменен.

               (6)

               С цел да се позволи подаването на заявления за лицензии за износ на извънквотна захар, преустановяването на подаването на заявления, предвидено в член 1, параграф 3 от Регламент за изпълнение (ЕС) № 1061/2014 на Комисията (4), следва да се отмени. Тъй като Регламент за изпълнение (ЕС) № 1061/2014 вече не произвежда последици, е целесъобразно той да бъде отменен.

               (7)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   В член 1 от Регламент за изпълнение (ЕС) № 776/2014 параграф 1 се заменя със следното:

      „1.   За пазарната 2014/2015 година количественото ограничение, посочено в член 139, параграф 1, първа алинея, буква г) от Регламент (ЕС) № 1308/2013, е 1 350 000 тона за износа без възстановяване на извънквотна бяла захар, включена в код по КН 1701 99.“

   Член 2
   Регламент за изпълнение (ЕС) № 1061/2014 се отменя.
   Член 3
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 ноември 2014 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  ОВ L 178, 1.7.2006 г., стр. 24.

      (3)  Регламент за изпълнение (ЕС) № 776/2014 на Комисията от 16 юли 2014 г. за определяне на количествените ограничения за износ на извънквотна захар и изоглюкоза до края на пазарната 2014/2015 година (ОВ L 210, 17.7.2014 г., стр. 11).

      (4)  Регламент за изпълнение (ЕС) № 1061/2014 на Комисията от 8 октомври 2014 г. за определяне на процент на приемане във връзка с издаването на износни лицензии, отхвърляне на заявленията за износни лицензии и преустановяване на подаването на заявления за износни лицензии за извънквотна захар (ОВ L 293, 9.10.2014 г., стр. 24).


title: Регламент за изпълнение (ЕС) № 737/2012 на Комисията от 14 август 2012 година относно опазването на някои видове запаси в Келтско море

text:
               15.8.2012

               BG

               Официален вестник на Европейския съюз

               L 218/8

         РЕГЛАМЕНТ ЗА ИЗПЪЛНЕНИЕ (ЕС) № 737/2012 НА КОМИСИЯТА
   от 14 август 2012 година
   относно опазването на някои видове запаси в Келтско море
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 850/98 на Съвета от 30 март 1998 г. относно опазването на рибните ресурси посредством технически мерки за защита на младите екземпляри морски организми (1), и по-специално член 45, параграф 1 от него,
   като има предвид, че:

               (1)

               В съответствие с Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (2) общата политика в тази област трябва да предвижда последователни мерки за опазването, управлението и експлоатацията на живите водни ресурси, в това число специфични мерки за намаляване на последствията от риболовните дейности върху морските екосистеми и нецелевите видове.

               (2)

               В член 45, параграф 1 от Регламент (ЕО) № 850/98 се предвижда, че когато опазването на запасите морски организми изисква незабавно действие, Комисията може, в допълнение или чрез дерогация от посочения регламент, да вземе всички необходими мерки.

               (3)

               От препоръката на Международния съвет за изследване на морето (наричан по-нататък „ICES“), получена през юни 2011 г., става ясно, че в Келтско море се наблюдават високи и непрекъснато увеличаващи се нива на изхвърляне на улов, по-специално на млади екземпляри от пикша и меджид. Изхвърлянето на риба, която все още не е преминала през цикъла на възпроизводство, води до намаляване на потенциалния бъдещ улов и по този начин застрашава устойчивостта на запасите.

               (4)

               Както при флотилиите, ловуващи норвежки омар, така и при флотилиите, използващи дънни тралове и грибове за смесен улов на пелагични видове, се наблюдават високи нива на изхвърляне на пикша и меджид поради недостатъчната селективност на използваните риболовни уреди. ICES също така посочва, че запасите от треска зависят в голяма степен от процеса на тяхното попълване и че следва да се насърчават техническите мерки, за да се намали изхвърлянето на улов. Очаква се тази година ситуацията във връзка с изхвърлянето на улов да се влоши с оглед на неотдавна констатираните високи нива на попълване на запасите както от пикша, така и от меджид в Келтско море. Поради това ICES препоръчва спешно въвеждане на технически мерки, за да се повиши селективността при улова и да се намали изхвърлянето на пикша, меджид и треска.

               (5)

               Поради това е необходимо да се въведе използването на платна от мрежа с квадратно око, за да се подобри селективността на използваните риболовни уреди, що се отнася до размера, и да се защитят младите екземпляри, попълващи рибните запаси, като същевременно се запазят в максимална степен равнищата на улов на целевите видове. Доказано е, че използването на платна от мрежа с квадратно око намалява значително смъртността при риболов, тъй като се създава възможност за изплъзване на рибата, и представлява ефикасна мярка, която може да бъде въведена незабавно.

               (6)

               През октомври 2011 г. Регионалният консултативен съвет за северозападните води (NWWRAC) отправи препоръка, според която съществуващите понастоящем технически мерки в Келтско море следва да се усъвършенстват с цел намаляване на изхвърлянето на улов, по-специално на пикша и меджид, като се изисква използване на подходящо разположени платна от мрежа с квадратно око с определен размер в зависимост от вида на риболовния уред и мощността на корабния двигател.

               (7)

               Поради това, за да се осигури опазването на запасите от пикша и меджид в Келтско море, се изискват незабавни действия.

               (8)

               Мерките, предвидени в настоящия регламент, са в съответствие със становището на Управителния комитет по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   Приложно поле
   1.   Настоящият регламент се прилага за риболовни кораби, използващи дънни тралове и грибове, в определените от Международния съвет за изследване на морето (ICES) участъци VIIf и VIIg, и в частта от участък VIIj, разположена северно от 50° с.ш. и източно от 11° з.д. (наричана по-нататък „Келтско море“), когато:

               а)

               дънните тралове и грибовете са с един размер на окото на мрежата, равен на или по-голям от 100 милиметра (наричани по-нататък „кораби TR1“);

               б)

               дънните тралове и грибовете са с един размер на окото на мрежата, равен на или по-голям от 70 милиметра, но по-малък от 100 милиметра (наричани по-нататък „кораби TR2“); или

               в)

               когато корабът, използващ дънни тралове или грибове, има мощност на двигателя, по-малка от 112 киловата (наричани по-нататък „кораби с ниска мощност“).

         2.   Параграф 1 не се прилага по отношение на риболовни кораби, използващи бим тралове.
   Член 2
   Технически мерки
   1.   Чрез дерогация от член 7, параграф 1, буква а) от Регламент (ЕО) № 850/98 за посочените в член 1 кораби се прилагат следните технически мерки:

               а)

               корабите TR1 и корабите с ниска мощност използват платно от мрежа с квадратно око с размер на окото най-малко 100 милиметра;

               б)

               корабите TR2 използват платно с квадратно око с размер на окото най-малко 110 милиметра.

         2.   Чрез дерогация от член 7, параграф 2, буква а) от Регламент (ЕО) № 850/98 посоченото в параграф 1 платно с квадратно око се поставя в горната яка на наконечника. Задният край на платното от мрежа с квадратно око, който е най-близо до въжето за затягане на наконечника, не трябва да бъде на повече от 9 метра от въжето за затягане на наконечника.
   Член 3
   Програма за присъствие на наблюдатели на борда
   1.   Без да се засяга Регламент (ЕО) № 665/2008 на Комисията (3), всяка държава членка, за чиито кораби се отнасят техническите мерки, посочени в член 2, въвежда незабавно програма за присъствие на наблюдатели на борда с цел отчитане ефикасността на мерките. По-специално чрез програмата за присъствие на наблюдатели се прави преценка на улова на пикша, меджид и треска и на изхвърлянето на улов с точност, не по-малка от 20 %.
   2.   Най-късно до 15 октомври на всяка година, през която се изпълнява програмата, държавите членки представят на Комисията доклад за селективността на риболовния уред, включително общото количество улов и изхвърлянията на улов от корабите, обхванати от програмата за присъствие на наблюдатели.
   Член 4
   Влизане в сила и прилагане
   Настоящият регламент влиза в сила в деня след публикуването му в Официален вестник на Европейския съюз.

   Член 2 се прилага от 26 септември 2012 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 август 2012 година.

            За Комисията

            Председател

         José Manuel BARROSO

      (1)  ОВ L 125, 27.4.1998 г., стр. 1.

      (2)  ОВ L 358, 31.12.2002 г., стр. 59.

      (3)  ОВ L 186, 15.7.2008 г., стр. 3.